Diari Oficial de la Generalitat Valenciana


Sumari del DOGV 9032, del 02-03-2021 (2021/1875)

RESOLUCIÓ de 24 de febrer de 2021, de la Direcció General d'Urbanisme, per la qual s'acorda sotmetre al tràmit d'informació pública el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores de les ajudes destinades als ajuntaments de la Comunitat Valenciana per a l'elaboració d'instruments de planejament de minimització d'impactes territorials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9032

Data del DOGV
:   02-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/1875


Data del document
:   24-02-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

RESOLUCIÓ de 24 de febrer de 2021, de la Direcció General d'Urbanisme, per la qual s'acorda sotmetre al tràmit d'informació pública el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores de les ajudes destinades als ajuntaments de la Comunitat Valenciana per a l'elaboració d'instruments de planejament de minimització d'impactes territorials. [2021/1875]  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu en el seu apartat segon, la publicació del text de la norma, a fi d'informar públicament i donar audiència a la ciutadania i als col·lectius, de qualsevol índole, que representen els qui tenen drets o interessos legítims que pogueren veure's afectats per aquesta. Són concordants els articles 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana i 25.3 del Decret 105/2017, del Consell, de desplegament de la Llei 2/2015.  
D'altra banda, l'article 43.1.c de la Llei 5/1983, de 30 de desembre, del Consell, i 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat, completen el marc jurídic per a la participació ciutadana establida en l'esmentat article 133.  
Per últim, la Llei 1/2015, de 6 de febrer, d'hisenda pública, sector públic instrumental i subvencions, en el seu article 165.1, disposa que tots els tràmits del procediment d'elaboració de l'ordre de bases «seran evacuats per via d'urgència, en atenció a la seua especial naturalesa.»  
  
En virtut d'això, es dicta la present resolució per la qual s'acorda sotmetre a informació pública i audiència el projecte d'ordre de la Conselleria de Política, Territorial, Obres Públiques i Mobilitat, per la qual s'estableixen les bases reguladores de les ajudes destinades als ajuntaments de la Comunitat Valenciana, per a l'elaboració d'instruments de planejament de minimització d'impactes territorials.  
El termini per a formular al·legacions serà de 7 dies hàbils, i el còmput s'iniciarà l'endemà de la publicació de la present resolució en el Diari Oficial de la Generalitat Valenciana. El text del projecte podrà ser consultat en la pàgina web de la Conselleria de Política Territorial, Obres Públiques i Mobilitat, en l'adreça electrònica: http://politicaterritorial.gva.es/va/audiencia-e-informacion-publica/procesos-abiertos  
Les al·legacions, suggeriments, o observacions efectuats per les persones o entitats que es consideren interessades han de formular-se per escrit dirigit a aquesta Direcció General d'Urbanisme, i presentar-se per Registre d'entrada de la Conselleria de Política Territorial, Obres Públiques i Mobilitat, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del següent enllaç, indicant en l'assumpte: «Aportacions al projecte d'ordre de bases de minimització»:  
  
https://www.gva.es/va/inicio/procedimientos'id\_proc=18210&version=amp  
En tots dos casos, es farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'hauria d'especificar l'article i l'apartat del projecte a què es refereixen, la modificació que es proposa i les raons en què se sustenta. Es recomana, així mateix, acompanyar-hi una proposta de redacció alternativa.  
  
València, 24 de febrer de 2021.- El director general d'Urbanisme: Vicente Joaquín García Nebot.